Комисија за јазик и правопис

Комисијата за јазик и правопис е формирана од Президиумот на АСНОМ во ноември 1944 година со цел да поднесе предлог за азбука и правопис на македонскиот јазик.

Првата комисија не ги оформила целосно своите ставови, па, со извесни измени во составот на комисијата, прашањето за азбуката и правописот се решило во мај 1945 година. Притоа се поставиле следниве принципи:Блаже Конески, Граматика на македонскиот литературен јазик, Култура, Скопје, 1982, стр. 56.

 Во македонскиот литературен јазик треба да се установат оние форми од централните говори што во најголем степен ќе ги поврзат сите наши говори и ќе бидат лесно приемливи за луѓето од сите наши краишта. 
 Во македонскиот литературен јазик треба до најголем степен да се изрази неговата народна основа. Речникот на литературниот јазик да се обогатува со зборови од сите наши дијалекти, да се изградуваат нови зборови со живи наставки и само колку што е потребно да се усвојуваат и туѓи заменки. 
 Македонската азбука да биде составена од толку букви колку што има гласови во литературниот јазик. Правописот да се изработи врз фонетскиот принцип.
Комисијата за азбука и правопис во дефинитивна форма ги формулира своите ставови во Резолуција, донесена на 3 мај 1945 година.

 Поврзано 
 Кодификација на македонскиот стандарден јазик 
 Крсте Петков Мисирков: За македонцките работи

 Извори: 

 Надворешни врски 
 Виктор Цветаноски „Вистините и контроверзиите за Венко Марковски (5)“

Категорија:Македонски јазик
Категорија:АСНОМ